|  |  |  |
| --- | --- | --- |
| ГАЛОЎНАЕ ЎПРАЎЛЕННЕ АДУКАЦЫІГРОДЗЕНСКАГА АБЛВЫКАНКАМА **Дзяржаўная ўстанова адукацыі****“Гродзенскі абласны** **цэнтр турызму і краязнаўства”**Зав. Тэлеграфны, 2, г.Гроднаggoctikum@mail.ru тэл. (0152) 62 06 00, факс 62 06 01 |  | ГЛАВНОЕ УПРАВЛЕНИЕ ОБРАЗОВАНИЯГРОДНЕНСКОГО ОБЛИСПОЛКОМА **Государственное учреждение образования****“Гродненский областной** **центр туризма и краеведения”**Пер. Телеграфный, 2, г.Гродноggoctikum@mail.ru тел. (0152) 62 06 00, факс 62 06 01 |
|  | Начальнiкам упраўленняў (аддзелаў) адукацыі райвыканкамаў, аддзела адукацыі, спорту і турызму Шчучынскага райвыканкама, адміністрацый раёнаў г. Гродна |

Аб правядзенні рэспубліканскага

грамадзянска-патрыятычнага праекта

«Збяры Беларусь у сваім сэрцы»

У адпаведнасці з пісьмом Міністэрства адукацыі Рэспублікі Беларусь №05-02-23/1464/дс ад 19.02.2019, з мэтай далучэння моладзі да вывучэння гісторыі, культуры і прыроднай спадчыны малой радзімы ў рамках рэалізацыі рэспубліканскай праграмы мерапрыемстваў па правядзенні ў Рэспубліцы Беларусь 2018 – 2020 гадоў пад знакам Года малой радзімы з лютага 2019 года па снежань 2020 года запланавана правядзенне мерапрыемстваў рэспубліканскага грамадзянска-патрыятычнага праекта «Збяры Беларусь у сваім сэрцы» (далей – праект).

Просім давесці інфармацыю аб правядзенні мерапрыемстваў праекта да зацікаўленых.

Дадатковую інфармацыю можна атрымаць па тэлефоне 8015 2 620 603 (аддзел турызму і краязнаўства ДУА « Гродзенскі абласны цэнтр турызму і краязнаўства»).

Дадатак: у 1 экз. на 5 л.

Дырэктар А.Ю. Лунін

Сызранцава 620 603

# ДАДАТАК

# **УМОВЫ**

# **правядзення рэспубліканскага грамадзянска-патрыятычнага праекта «Збяры Беларусь у сваім сэрцы»**

**1. Агульныя палажэнні**

1.1 Дадзеныя ўмовы вызначаюць парадак правядзення рэспубліканскага грамадзянска-патрыятычнага праекта «Збяры Беларусь у сваім сэрцы» (далей – праект).

1.2 Арганізатарам правядзення праекта з’яўляецца Міністэрства адукацыі Рэспублікі Беларусь. Арганізацыйнае і метадычнае забеспячэнне правядзення мерапрыемстваў праекта ажыццяўляецца Установай адукацыі «Рэспубліканскі цэнтр экалогіі і краязнаўства», ДУА «Гродзенскі абласны цэнтр турызму і краязнаўства».

1.3 Для правядзення мерапрыемстваў праекта на кожным этапе ствараюцца арганізацыйныя камітэты (далей - аргкамітэты).

Аргкамітэт кожнага этапу праекта:

забяспечвае арганізацыйнае і метадычнае суправаджэнне мерапрыемстваў праекта;

даводзіць інфармацыю аб мерапрыемствах праекта да ведама ўстаноў адукацыі;

вызначае месца і канкрэтныя даты правядзення адпаведнага этапу мерапрыемстваў праекта, які прадугледжвае вызначэнне пераможцаў і прызёраў;

ажыццяўляе персанальны падбор складу журы мерапрыемстваў праекта і зацвярджае яго ва ўстаноўленым парадку;

аналізуе і абагульняе вынікі мерапрыемстваў праекта;

асвятляе ход падрыхтоўкі, правядзення і вынікі мерапрыемстваў праекта ў сродках масавай інфармацыі.

У склад аргкамітэтаў могуць уваходзіць прадстаўнікі зацікаўленых дзяржаўных органаў і арганізацый, грамадскіх аб’яднанняў, устаноў адукацыі, сродкаў масавай інфармацыі, прадстаўнікі органаў самаўпраўлення ўстаноў адукацыі і інш.

Для падвядзення вынікаў мерапрыемстваў праекта на кожным этапе аргкамітэтам ствараецца журы, якое:

праводзіць папярэднюю ацэнку конкурсных работ і іх вочную абарону (пры неабходнасці);

вызначае пераможцаў і прызёраў адпаведных этапаў мерапрыемстваў праекта;

прадстаўляе пратаколы па выніках мерапрыемстваў праекта ў адпаведныя аргкамітэты.

**2. Мэта і задачы праекта**

Праект праводзіцца з мэтай далучэння моладзі да вывучэння гісторыі, культуры і прыроднай спадчыны малой радзімы.

Задачы конкурсу:

сістэматызацыя агульнавядомых і маладаследаваных гістарычных, культурных, эканамічных, прыродных, сацыяльных каштоўнасцей малой радзімы;

папулярызацыя гісторыка-культурных і прыродных дастапомнасцей малой радзімы;

прывіццё навучэнцам даследчых навыкаў, пашырэнне і паглыбленне інтэлектуальных і пазнавальных магчымасцей навучэнцаў;

садзейнічанне фарміраванню ў маладога пакалення грамадзянска-патрыятычных пачуццяў, адказнасці за адраджэнне і захаванне гісторыка-культурнай і прыроднай спадчыны сваёй малой радзімы.

**3. Удзельнікі праекта**

У мерапрыемствах праекта прымаюць удзел асобныя навучэнцы, калектывы навучэнцаў устаноў агульнай сярэдняй, прафесійна-тэхнічнай, сярэдняй спецыяльнай і вышэйшай адукацыі, дадатковай адукацыі дзяцей і моладзі ў дзвюх узроставых катэгорыях: да 14 гадоў, пасля 14 гадоў.

**4. Тэрмін рэалізацыі праекта**

4.1 Праект рэалізуецца ў перыяд з лютага 2019 года па снежань 2020 года.

Мерапрыемствы праекта праводзяцца ў чатыры этапы з вызначэннем пераможцаў і прызёраў на кожным этапе:

першы этап (адборачны) – ва ўстановах адукацыі;

другі этап (адборачны) – раённы;

трэці этап (адборачны) – абласны. На дадзеным этапе прымаюць удзел пераможцы і прызёры другога этапу;

чацвёрты (заключны) – рэспубліканскі. На дадзеным этапе прымаюць удзел пераможцы і прызёры трэцяга этапу, а таксама пераможцы і прызёры ўстаноў рэспубліканскага падпарадкавання.

**5.** **Парадак правядзення мерапрыемстваў праекта**

**5.1 Рэспубліканскі конкурс «Мясціны майго дзяцінства»** (далей – конкурс).Абласны этап праводзіцца ***з лютага па 15 кастрычніка 2019 года.***

5.1.1 Для падрыхтоўкі матэрыялаў конкурсу навучэнцы ўдзельнічаюць у паходах, экскурсіях і экспедыцыях па малой радзіме, даследуюць аб’екты гісторыка-культурнай і прыроднай спадчыны малой радзімы, сістэматызуюць і аналізуюць сабраны матэрыял.

Конкурс праводзіцца па наступных намінацыях: інфармацыйна-даведачнае выданне і відэаролік.

5.1.2 Інфармацыйна-даведачнае выданне прадстаўляецца ў выглядзе брашуры, праспекта, каталога і іншае. Выданне павінна змяшчаць: гістарычную даведку аб населенным пункце, апісанне яго дастапомнасцей, уключаючы звесткі аб месцазнаходжанні аб’ектаў, інфармацыю аб адметных земляках, цікавыя факты з гісторыі населеннага пункта і інш.

5.1.3 Відэаролік – «візітка малой радзімы». У відэароліку змяшчаецца матэрыял, які знаёміць з гісторыяй, культурай, прыроднымі асаблівасцямі і дастапомнасцямі населеннага пункта, людзьмі, якія ўнеслі свой уклад у навуку, культуру, вытворчасць, спорт, грамадскае жыццё і іншае.

Дапускаецца выкарыстанне пры мантажы і здымцы відэафільма спецыяльных праграм і інструментаў. Хранаметраж відэа – да 5 хвілін.

5.1.4 Асноўныя крытэрыі ацэнкі конкурсных работ:

змястоўнасць, інфармацыйная напоўненасць;

мастацкая прываблівасць, творчая і арыгінальная падача матэрыялу;

якасць сцэнарыя відэароліка (раскрыццё тэмы);

аператарская работа (якасць відэа, гуку);

магчымасць выкарыстання матэрыялу для папулярызацыі і прапаганды адметнацей малой радзімы.

**5.2 Рэспубліканскі конкурс «Падарожжа па малой Радзіме»** (далей – конкурс). Абласны этап праводзіцца ***з лютага 2019 па 15 кастрычніка 2020 года.***

5.2.1 У рамках падрыхтоўкі да конкурсу навучэнцы вывучаюць і аналізуюць матэрыял па гісторыі населенага пункта (дакументы, архіўныя звесткі, навуковую і гістарычную літаратуру, інш.), удзельнічаюць у паходах і экскурсіях.

Па выніках даследчай дзейнасці навучэнцамі ствараецца інфармацыйны стэнд. На стэндзе абазначаюцца і апісваюцца (кароткая даведка) найбольш значныя аб’екты і падзеі гісторыі, культуры, эканомікі і прыроды сваёй мясцовасці, з фотаздымкамі і схематычным абазначэннем аб’екта ў дадзенай мясцовасці (карта-схема, план і г.д.).

Абласны этап праходзіць у два туры: першы – завочны, на які прадстаўляецца тэкставы матэрыял з апісаннем інфармацыі, прадстаўленай на стэндзе, а таксама яго фотаздымак, другі – вочны, які адбудзецца ў кастрычніку 2020 года і будзе праходзіць у форме стэндавай абароны .

Інфармацыйны стэнд павінен адпавядаць наступным памерам:
2,0 м. – вышыня, 1,5 м. – шырыня.

5.2.2 Асноўныя крытэрыі ацэнкі конкурсных работ:

змястоўнасць, інфармацыйная напоўненасць;

суадносіны ілюстрацыйнага (нагляднасць) і тэкставага матэрыялу;

якасць прэзентацыі (паўната, лагічнасць прадстаўлення работы, аргументаванасць, выразнасць, даступнасць выкладання);

камунікатыўныя якасці дакладчыка (эрудыцыя і культура аўтара, падрыхтаванасць, добразычлівасць, утрыманне ўвагі аўдыторыі, прытрымліванне часу);

адказы на пытанні (паўната, аргументаванасць, перакананасць, уменне выкарыстоўваць адказы для паспяховага раскрыцця тэмы, ступень валодання інфармацыяй па абранай тэме);

магчымасць выкарыстання матэрыялу для папулярызацыі і прапаганды адметнацей малой радзімы .

**6. Падвядзенне вынікаў мерапрыемстваў праекта**

Конкурсныя матэрыялы (не больш за 10 лепшых работ (не менш 3 у кожнай намінацыі) – пераможцаў раённых этапаў конкурсу і пратаколы пасяджэння журы з указаннем колькаснага аналізу ўдзельнікаў рэгіянальных этапаў конкурсу дасылаюцца на абласны этап да ***10 кастрычніка 2019 года*** (п. 5.1) і ***да 10 кастрычніка 2020 года*** (п. 5.2) на адрас: 220003, г. Гродна, зав. Тэлеграфны, 2, дзяржаўная ўстанова адукацыі “Гродзенскі абласны цэнтр турызму і краязнаўства”. Тэлефон для даведак: 8(015) 2 620 603, e-mail: kraevedcentrtur@mail.ru .

Пераможцы і прызёры абласнога этапу конкурсу ўзнагароджваюцца дыпломамі I, II, III ступені.

Пры падвядзенні вынікаў конкурсу пры роўнай колькасці балаў на падставе рашэння журы можа ўсталёўвацца адпаведная колькасць прызавых месцаў (першае, другое, трэцяе).

**7. Фінансаванне мерапрыемстваў праекта ажыццяўляецца:**

на першым этапе - установай адукацыі;

на другім этапе - за кошт раённых, гарадскіх бюджэтаў, прадугледжаных на правядзенне цэнтралізаваных мерапрыемстваў;

на трэцім этапе - за кошт сродкаў абласнога бюджэту;

на заключным этапе – Міністэрствам адукацыі Рэспублікі Беларусь за кошт сродкаў рэспубліканскага бюджэту, прадугледжаных на іншыя выдаткі ў галіне адукацыі (план мерапрыемстваў па рэалізацыі падпраграмы 11 «Маладзёжная палітыка»).

Для фінансавання мерапрыемстваў праекта на ўсіх этапах могуць быць выкарыстаныя іншыя крыніцы, не забароненыя заканадаўствам Рэспублікі Беларусь.